JMT ดีด 3% ลุ้นกำไรปี 66 ทะลุ 2 พันล้าน รับทุกธุรกิจโตดี โบรกชูเป้า 64 บ.
JMT ดีด 3% ลุ้นกำไรปี 66 แตะ 2.2 พันล้านบาท โดยจากการเติบโตในทุกธุรกิจทั้งการเข้าซื้อหนี้เสียเพิ่มขึ้น, รับรู้ส่วนแบ่ง JKAM เพิ่มขึ้นเต็มปี และรายได้รับจ้างติดตามหนี้ที่ดีขึ้น บล.ดาโอ คงคแนะนำ “ซื้อ” ราคาเป้าหมาย 64.00 บาท
JMT ดีด 3% ลุ้นกำไรปี 66 แตะ 2.2 พันล้านบาท โดยจากการเติบโตในทุกธุรกิจทั้งการเข้าซื้อหนี้เสียเพิ่มขึ้น, รับรู้ส่วนแบ่ง JKAM เพิ่มขึ้นเต็มปี และรายได้รับจ้างติดตามหนี้ที่ดีขึ้น บล.ดาโอ คงคแนะนำ “ซื้อ” ราคาเป้าหมาย 64.00 บาท
16 ก.พ. 2566

ผู้สื่อข่าวรายงานว่า วันนี้ (16 ก.พ. 66) ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 10:38 น. อยู่ที่ระดับ 44.00 บาท บวก 1.25 บาท หรือ 2.92% สูงสุดที่ระดับ 44.00 บาท ต่ำสุดที่ระดับ 42.00 บาท ด้วยมูลค่าการซื้อขาย 475.39 ล้านบาท

บล.ดาโอ ระบุว่า คงคแนะนำ “ซื้อ” ราคาเป้าหมาย 64.00 บาท โดยมองเป็นกลางต่อการประชุมนักวิเคราะห์วานนี้ (15 ก.พ.) จากแนวโน้มผลการดำเนินงานที่เป็นไปตามที่คาด โดย 1) ตั้งเป้ากำไรสุทธิปี 66 ที่ เพิ่มขึ้น 30% จากงวดเดียวกันของปีก่อน, cash collection กลับมาเพิ่มขึ้น ภายใต้การซื้อหนี้เสียเพิ่มขึ้นเป็น 1.0-1.5 หมื่นล้านบาท
2) ค่าใช้จ่ายปี 66 จะเพิ่มขึ้นจากค่าใช้จ่ายพนักงานเพื่อรองรับการติดตามหนี้ของบริษัท และ JKAM รวมทั้งค่าใช้จ่ายกฎหมาย เพื่อให้บริษัทสามารถตามหนี้ได้เพิ่มขึ้น รวมทั้ง 3) ผลการดำเนินงานไตรมาส 1/66 ที่ดีขึ้นจากงวดเดียวของปีก่อน
ทั้งนี้คงประมาณการกำไรสุทธิปี 66 อยู่ที่ 2.2 พันล้านบาท เพิ่มขึ้น 28% จากงวดเดียวของปีก่อน ซึ่งจากการเติบโตในทุกธุรกิจ
ทั้งการเข้าซื้อหนี้เสียเพิ่มขึ้น, รับรู้ส่วนแบ่ง JKAM เพิ่มขึ้นเต็มปี และรายได้รับจ้างติดตามหนี้ที่ดีขึ้น รวมทั้งในระยะสั้นผลการดำเนินงานไตรมาส 1/66 จะเติบโตจากงวดเดียวของปีก่อน หนุนโดยการรับรู้รายได้กองหนี้เสียที่ซื้อในไตรมาส 4/65 และไม่มีขาดทุนจากการรับประกันภัย COVID เหมือนไตรมาส 1/65